Trailer Rasmi DON’T LOOK UP Yang Menampilkan Leonardo DiCaprio, Jennifer Lawrence, Meryl Streep & Ramai Lagi
Netflix telah mendedahkan trailer dan poster rasmi untuk filem bencana komedi terbaru bertajuk Don’t Look Up. Filem terbaru ini akan ditayangkan pada 24 Disember, hanya di Netflix.  Kate Dibiasky (Jennifer Lawrence), pelajar jurusan astronomi dan profesornya Dr. Randall Mindy (Leonardo DiCaprio) membuat penemuan mengejutkan tentang komet yang mengorbit dalam sistem suria. Masalahnya – ia berada di laluan perlanggaran langsung dengan Bumi. Masalah lain? Tiada siapa yang benar-benar mengambil berat. Ternyata memberi amaran kepada manusia tentang pembunuh planet sebesar Gunung Everest adalah fakta yang menyusahkan untuk dilayari. Dengan bantuan Dr. Oglethorpe (Rob Morgan), Kate dan Randall memulakan lawatan media yang membawa mereka dari pejabat Presiden Orlean (Meryl Streep) yang tidak ambil kisah, anaknya dan Ketua Turus yang tidak bersemangat, Jason (Jonah Hill), ke gelombang udara The Daily Rip, rancangan waktu pagi yang dihoskan oleh Brie (Cate Blanchett) dan Jack (Tyler Perry). Dengan hanya tinggal enam bulan lagi sebelum komet akan menghentam Bumi, mereka menguruskan kitaran berita 24 jam dan cuba menarik perhatian orang ramai yang terobsesi di media sosial sebelum ianya terlambat – apa yang diperlukan untuk membuat dunia melihat ketas?! Dont’t Look Up diitulis dan diarahkan oleh pemenang Anugerah Academy, Adam McKay (The Big Short), dan turut dibintangi Mark Rylance, Ron Perlman, Timothée Chalamet, Ariana Grande, Scott Mescudi (aka Kid Cudi), Himesh Patel, Melanie Lynskey, Michael Chiklis dan Tomer Sisley.